Swaar dra al aan die een kant - Jou Geld | Solidariteit WêreldJou Geld | Solidariteit Wêreld
Tuis › Artikels › Swaar dra al aan die een kant
Goethe het gesê: Dit help 'n mens as jy in swaarkrytye weet dat dit wat jy self deurmaak nie so uniek is nie; dat dit maar die algemene lot van die mensdom is. Al help dié insig ons nie om aan lyding te ontsnap nie, help dit ons darem om dit te verduur en miskien te oorwin.
Ek moet sê: dit troos 'n bietjie as jy weet ander mense sit in dieselfde bootjie as jy.
Gaan dit op die oomblik onmoontlik moeilik met jou? Voel jy soos Job en Dawid asof jou daaglikse probleme jou wil onderkry, asof jy nie 'n oomblik langer daarmee kan saamleef nie? Leer dan om een dag op 'n slag te lewe, vra dat God jou net vir vandag sal dra – en gee dan met sy hulp een tree op 'n keer. – Nina Smit.
Wat 'n wonderlike troos om te weet dat die Here vir ons sorg. Dat Hy die beste weet en dat Hy ons dra deur moelike tye.